Հետաքրքրական է, որ «Քորքմազ, կարծես թէ հիմնական այն օղակն է, որ Քինկզթըններն ու Թերմենճեանը կը կապէ Էրտողանի մտերիմ Էքիմ Ալփթեքինի հետ, որուն Inovo BV հոլանտական կեղծ ընկերութիւնը վարձած է նախկին ազգային անվտանգութեան հարցերով խորհրդական Մայք Ֆլինի Flynn Intel Groupը՝ զրպարտութեան քարոզարշաւ ունենալու եւ Միացեալ Նահանգներու մէջ գործող հոգեւորական, մահմետական մտաւորական Ֆեթուլլահ Կիւլէնը զրպարտելու համար, որ յայտնի է իբրեւ Էրտողանի վարչակարգի հիմնական քննադատող: Ֆլին վարձած է ԿՀՎի (CIAի) նախկին տնօրէն Ճէյմզ Ուըլսն, 2016 Օգոստոսին, Քալիֆորնիոյ մէջ Քորքմազի եւ Ալփթեքինի միջեւ կատարուած հանդիպման ժամանակ՝ Կիւլէնի դէմ աշխատանքներ տանելու համար: Սեպտեմբեր 20 2016ին, Նիւ Եորքի մէջ Ուուըլսի եւ իր կինը տեսակցած են Քորքմազի եւ Ալփթեքինի հետ եւ քննարկած այդ առաջարկը: Սեպտեմբեր 19, 2016ին Ֆլին տեսակցած է Թուրքիոյ արտաքին գործոց նախարար Մեվլութ Չավուշօղլուի եւ Էրտողանի փեսայի՝ Պերաթ Ալպայրաքի հետ, որ նախարար է անոր աշխատակազմին մէջ՝ քննարկելու համար մէկ այլ առաջարկ՝ Կիւլէնի առեւանգման եւ ամերիկեան հողէն զայն Թուրքիա տեղափոխելու հետ կապուած: Երկու ամիս անց, Նոյեմբեր 8, 2016ին, Ֆլին հրապարակեց վատ գրուած, նուաստացնող խմբագրական Կիւլէնի մասին՝ The Hill լուրերու կայքէջին վրայ. շատեր կը կասկածին, որ այդ մէկը գրուած է ոչ թէ Ֆլինի, այլ թուրք գործակալներու կողմէ: Հետագային, Ֆլին ընդունեց կեղծ յայտարարութիւններ ըրած ըլլալու փաստը, որոնց շարքին նաեւ այն, որ թրքական կառավարութեան պաշտօնեաները վերահսկած եւ ղեկավարած են իր աշխատանքը: Ան նաեւ խեղաթիւրած է իր լոպիինկը Էրտողանի կառավարութեան անունով եւ ստած՝ The Hill-ի մէջ հրապարակուած խմբագրականին մասին», գրած է Պոզքուրթ: